16/11/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.27856 e DH. A15.29130 Manuela Nogueiras Álvarez e outros (Vedra)

Lingyan Bucalo Newell con DNI XXXXXXXXX, en representación de David Leon Bevia Perez Santamarina e a Comunidade de Herdeiros de Jose Servando Hendrikus Johannes Parraga Caperan, solicita de Augas de Galicia dúas concesións de auga, a primeira dun caudal de 0,011 l/s de augas subterráneas, procedentes dun pozo na paraxe denominada Bosque, con destino a uso doméstico na súa vivenda, sita no lugar de O Francés, parroquia de Vilanova ( San Pedro ) no Concello de Vedra; expediente DH. A15.27856; e a segunda un caudal de 0,043 l/s procedentes doutro pozo na paraxe denominada Chan da Serra, con destino a rega da parcela 509 do polígono 450, denominada Tallo do Monte, no lugar de Outeiro, tamén en Vilanova; expediente DH. A15.29130. As características dos aproveitamentos preséntanse na seguinte táboa: O aproveitamento de uso doméstico consiste nunha condución dende o fondo do pozo pechada tubular de 20 mm de diámetro, soterrada baixo a propia parcela uns 70 m en dirección oeste-suroeste, ata chegar a un camiño de concentración parcelaria, a cal cruza e chega a ata unha arqueta de control sita na beiravía e que ten funcións de control e que se construirá mediante dous aros de formigón de 1,00 m de diámetro, coa tapa do mesmo material. Dende a dita arqueta sae o entubado enterrado baixo as beiravías e foxos dos camiños, recorrendo uns 750 m ata chegar á vivenda. O aproveitamento para rega consiste nunha saída de auga mediante 4 tubos de polietileno de 20 mm que saen soterrados do fondo dun pozo artesán, revestido con aneis de formigón de 1 m, discorrendo estes tubos polo interior de outro de maior dimensión 120 mm en dirección sur-suroeste, ata cruzar o camiño da parcela lindeiro polo sur e seguir polas marxe do dito camiño ata chegar a arqueta 1, onde se accede a uns manguitos. A partir de dita arqueta os catro tubos continúan pola beiravía do mesmo camiño uns 290 m ata chegar a outra arqueta 2, semellante a 1, onde se sitúan unhas billas, e cámara de carga dun tubo de saída de 32 mm de diámetro. O dito tubo continúa pola marxe dereita da pista en sentido descendente ata chegar á seguinte encrucillada na que se desviará á dereita por un treito comprendido entre as parcelas 379 e as 380 e 381 de mesmo polígono. Na seguinte encrucillada, o tubo soterrado, desviarase á esquerda para recorrer parte do denominado Camiño Real, ata atoparse co pozo de acumulación de 7000 litros, sito no interior da parcela que se quere regar. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vedra ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 3 de novembro de 2011 O xefe do Servizo Territorial da Zona Galicia Centro Noelia Noemi Ana Maria Teresa Garcia Cano Gawron